Grupa komunista i naprednih radnika jednog električarskog preduzeća u Beogradu 1924. godine.
**Radnička klasa** je izraz koji u najširem smislu označava pojedince i društvene grupe u suvremenim društvima koji za život zarađuju prvenstveno temeljem vlastitog najamnog rada.

Izraz radnička klasa, isto kao i izraz klasa, može imati različita značenja s obzirom na geografske okolnosti, historijski period i ideološku podlogu temeljem koje se vrši društvena kategorizacija. Međutim, manje-više se stvorio konsenzus prema kome je radnička klasa u užem smislu fenomen koji se vezuje za suvremena kapitalistička, socijalistička i druga društva koja su prošla kroz industrijsku revoluciju i urbanizaciju.

Za razvrstavanje radničke klase od drugih društvenih slojeva se koriste razni kriteriji. Tako se, s obzirom na formalnopravnu jednakost radnika i kapitalista vrlo često spominje materijalno bogatstvo, odnosno pripadnost nižoj klasi u kapitalističkim društvima, odnosno neposjedovanje vlastitih sredstava za proizvodnju, pa dakle i ovisnost o kapitalističkim poslodavcima.

Danas se pak pod pojmom radnička klasa često podrazumijeva tradicionalna radnička klasa čiji posao podrazumijeva fizički rad i za koju nije potrebno šire obrazovanje, a za koju se često koristi izraz plavi ovratnik. Nasuprot tome su se kao nova radnička klasa u 20. vijeku pojavili zaposlenici koji za život zarađuju uredskim radom koji zahtijeva dobro obrazovanje, a za koju se koristi izraz bijeli ovratnik.

Marksistička doktrina smatra kako je radnička klasa potlačena klasa u kapitalizmu, a kako bi u socijalizmu trebala postati vladajuća klasa i kroz diktaturu proletarijata postupno stvoriti besklasno društvo.

Marksističko shvaćanje radničke klase je posljednjih godina izloženo žestokoj kritici, s obzirom da mnogi pripadnici radničke klase u razvijenim zapadnim državama danas uživaju životni standard primjereniji srednjoj klasi nego nižoj klasi. Koncept radničke klase je isto tako predmet kritike zbog toga što se smatra neprimjerenim modernim post-industrijskim društvima.

Vanjske veze
------------

* The Center for Working-Class Studies at Youngstown State University Arhivirano 2007-09-14 na Wayback Machine-u
* International Labor and Working-Class History Arhivirano 2015-05-18 na Wayback Machine-u
* Images of the working class between 1840 and 1945 Arhivirano 2006-02-23 na Wayback Machine-u from the McCord Museum's online collection
* libcom.org Working Class History page
* The Working-Class poetry of Gerald Massey Arhivirano 2006-08-23 na Wayback Machine-u
* Definition of "Working Class" Arhivirano 2009-04-11 na Wayback Machine-u, Dictionary.com
* An introduction to the working class, Prole.info
* Bibliography - WORK, WORKERS AND THEIR WORKPLACES[*mrtav link*]
* List of Working Class Literature
* List of Working Class Videos — Movies, and Documentaries
* Paulo Freire Research Center–Finland Arhivirano 2007-09-27 na Wayback Machine-u

  



|  |  |  |  |  |
| --- | --- | --- | --- | --- |
| 

|  |  |  |
| --- | --- | --- |
|   | Socijalna stratifikacija : Društvena klasa |  p • r • u  |

 |  |
| Buržoazija | Viša klasa | Vladajuća klasa | Plemstvo | Bijeli okovratnik |
| Malograđanstvo | Viša srednja klasa | Kreativna klasa | Džentrija | Plavi okovratnik |
| Proletarijat | Srednja klasa | Radnička klasa | Nouveau riche/Parvenu/Skorojevići | Ružičasti ovratnik |
| Lumpenproletarijat | Niža srednja klasa | Niža klasa | Klasa starog novca | Zlatni okovratnik |
| Seljak/Kmet | Robovska klasa | Potlačena klasa |  | Besklasnost |